open-index/open-wikipedia-markdown huggingface dataset:
Prepis z macedónskej cyriliky do latinky

Toto je článok o systémoch prepisu macedónskej cyriliky do latinky. Celý článok je abstrakt z článku Prepis z cyriliky do latinky, zameraný na macedónsku cyriliku.

## Systémy špeciálne pre macedónsku cyriliku
### Nemacedónske
*slovenský systém podľa PSP (používaný aj v slovenskej Wikipédii): Je opísaný v PSP (z roku 1991 resp. 2000) v Kap. VII podkapitole 1.1 a podkapitole 1.2.5 pre macedónčinu
*český systém podľa PČP: Je opísaný v PČP (z roku 1993 resp. 2002), kópia  textu je dostupná tu http://aplikace.mvcr.cz/archiv2008/micr/files/465/mi_s015.01.03_20050912.pdf (s.13 a ďalej).

### Macedónske
*systém pre pasy z roku 2008 
*oficiálny systém z roku 1998 http://www.eki.ee/wgrs/rom1_mk.htm
*oficiálny systém z roku 1970 - zhodný s ISO R/9:1969 (najmä systém A)

## Systémy pre všetky alebo hlavné cyrilské písma

Kategória:Prepisy z cudzích písiem
Kategória:Macedónčina
Ukrajinská cyrilika

**Ukrajinská cyrilika** (iné názvy: **ukrajinské cyrilské písmo, ukrajinská azbuka**) je cyrilika používaná na zápis ukrajinčiny. Príslušná abeceda sa nazýva **ukrajinská abeceda** alebo **ukrajinská azbuka**.

* Apostrof (') má obdobnú funkciu ako tvrdý znak v&nbsp;ruštine.

## Prepis do latinky

Kategória:Cyrilika
Kategória:Ukrajinčina
VOB

**VOB** súbor (**V**ideo **Ob**ject) je multimediálny kontajner v DVD-Video médiách. VOB môže obsahovať video, zvuk, titulky, menu či navigačný obsah multiplexované spolu do streamovej formy. VOB formát je založený na MPEG program stream formáte, ale s ďalšími obmedzeniami a špecifikáciami vo vlastných dátových tokoch. MPEG program stream obsahuje ustanovenia pre neštandardné dáta (aké sa používajú vo VOB súboroch) vo forme vlastných dátových tokoch. VOB súbory sú veľmi prísnou podmnožinou MPEG program stream štandardu. Kým všetky súbory VOB sú MPEG program streamy, nie všetky MPEG program streamy sú v súlade s definíciou VOB súboru.

Analogicky k MPEG program stream, môže súbor VOB obsahovať H.262/MPEG-2 Part 2 alebo MPEG-1 Part 2 video, MPEG-1 Audio Layer II alebo MPEG-2 Audio Layer II zvuk, ale použitie týchto kompresných formátov vo VOB súbore má určité obmedzenie v porovnaní s MPEG program stream. Okrem toho môže súbor VOB obsahovať Linear PCM, AC-3 alebo DTS titulky. VOB súbor nemôže obsahovať AAC zvuk (MPEG-2 Part 7), MPEG-4 kompresné formáty a ďalšie, ktoré sú prípustné v MPEG program stream štandarde.

## Prehrávanie
Prehrávač generovaných MPEG-2 súborov môže zvyčajne prehrávať nezašifrované VOB súbory, ktoré obsahujú MPEG-1 Audio Layer II zvuk. Ostatné zvukové kompresné formáty  AC-3 alebo DTS sú menej podporované. MPlayer, VLC media player, GOM Player, Media Player Classic a viac platformovo špecifických prehrávačov ako ALLPlayer prehrávajú VOB súbory.

## Pozri aj
* EVO
* Porovnanie kontajnerových formátov
* Zoznam video editorov

## Referencie

## Externé odkazy
* doom9.org - Čo je na DVD?
* DVD-Video Informácie

Kategória:DVD
Kategória:Multimediálne kontajnery
Kategória:Súborové formáty
Appalachiosaurus

**Appalachiosaurus** („appalačský jašter“) bol rod veľkého dravého dinosaura (teropóda), patriaceho do nadčeľade Tyrannosauroidea. Žil v období vrchnej kriedy (asi pred 77 miliónmi rokov) na východe dnešnej Severnej Ameriky. Objavená kostra nedospelého jedinca meria na dĺžku vyše 7 metrov a patrila jedincovi vážiacemu cez 600 kilogramov. Dospelé jedince teda mohli byť ešte väčšie. Dnes ide o najlepšie zachovanú fosíliu dravého dinosaura na východe USA. Typovým a tiež jediným známym druhom rodu je  **Appalachiosaurus montgomeriensis.**

## Objav a pomenovanie
Rod aj druh opísali v roku 2005 paleontológovia T. Currie, T. Williamson a D. Schwimmer. Rodové meno Appalachiosaurus odkazuje k oblasti Appalachia, kde bol dinosaurus objavený. Druhové meno *A. montgomeriensis* je zase pripomienkou oblasti Montgomery v Alabame, odkiaľ nález pochádza. Materiál, podľa ktorého bol tento dravý dinosaurus opísaný je značne fragmentárny. Zostava z lebky, spodnej čeľuste, stavcov, panvy a časti zadných končatín. Zaujímavým objavom bol zrast dvoch chvostových stavcov, spôsobený zrejme hojením po akomsi zranení.

## Referencie
* 

Kategória:Tyrannosauroidea
Kategória:Kriedové dinosaury
Kategória:Dinosaury zo Severnej Ameriky
Garmisch-Partenkirchen (krajinský okres)

**Garmisch-Partenkirchen** (po nemecky: *Landkreis Garmisch-Partenkirchen*) je krajinský okres v spolkovej krajine Bavorsko v Nemecku. Tento okres susedí (zo severu v smere hodinových ručičiek) s okresmi Weilheim-Schongau , Starnberg , rakúskym Tirolskom, Ostallgäu .

## Obyvateľstvo
Vývoj počtu obyvateľstva okresu Garmisch-Partenkirchen od roku 1961:

## Mestá a obce

## Externé odkazy
* http://www.lra-gap.de/index.php (po nemecky)

## Iné projekty

Kategória:Krajinské okresy v Nemecku
Media Player Classic

**Media Player Classic** (**MPC**) je voľne šíriteľný kompaktný multimediálny prehrávač pre 32 a 64-bitové operačné systémy Microsoft Windows. Aplikácia má podobný vzhľad a ovládanie ako Windows Media Player 6.4, ale integruje väčšinu funkcií a možností moderných multimediálnych prehrávačov. Je alternatívnou vetvou štandardných multimediálnych prehrávačov  v K-Lite Codec Pack a Combined Community Codec Pack.

Media Player Classic bol pôvodne vytvorený programátorom menom "Gabest". Bol vyvinutý ako closed-source aplikácia, ale neskôr bol re-licencovaný na open-source. Media Player Classic je šírený pod licenciou GPL a sídli v SourceForge projekte zvanom `guliverkli`. Samotný projekt je niečo ako zastrešujúca organizácia pre Gabest práce.

Tento projekt momentálne hlavne udržiava komunita na fóre Doom9. Aktuálne aktívne odnože (alternatívne verzie) sú Home Cinema (MPC-HC) udržiavaná vývojárom clsid, a Black Edition (MPC-BE) vedená vývojárom aleksoid.

## Vlasnosti
### Prehrávanie MPEG-1, MPEG-2 a MPEG-4
Media Player Classic je schopný prehrávať VCD, SVCD a DVD bez nutnosti inštalácie ďalšieho softvéru alebo kodekov. MPC má vstavané kodeky pre MPEG-2 video s podporou titulkov a kodeky pre LPCM, MP2, 3GP, AC3 a DTS zvuk. MPC tiež obsahuje lepší MPEG splitter, ktorý podporuje prehrávanie VCD a SVCD pomocou svojho VCD/SVCD/XCD snímača. Dňa 30. októbra 2005 pridal Gabest MP4 a MPEG-4 Part 17 podporu. AAC dekódovací filter bol v MPC len krátko, čím robil prehrávač vhodným na prehrávanie AAC v MP4 a tak bol alternatívou k prehrávačom Winamp a iTunes.

## Pozri aj
*DirectVobSub
*Porovnanie softvérov video prehrávačov

## Referencie

## Iné projekty

## Externé odkazy
*Media Player Classic na SourceForge
*Media Player Classic Home Cinema na GitHub

Kategória:Multimediálne prehrávače
Kategória:Softvér pre Windows
Kategória:Slobodný softvér
Kategória:Video softvér
Wells Fargo Center (Denver)

**Wells Fargo Center** je mrakodrap v meste Denver v štáte Colorado. S 52 poschodiami a výškou 213 metrov je treťou najvyššou budovou v Denveri. Vyššie sú Republic Plaza s výškou 218 metrov a Qwest Tower s výškou 216 metrov. Bol navrhnutý firmami Johnson/Burgee Architects a Morris-Aubry a dokončený bol v roku 1983. Mrakodrap stojí na ulici Lincoln Street. Väčšinu priestorov zaberajú kancelárie. V súčasnosti má v budove sídlo firma Wells Fargo. Budova má podobu poštovej schránky a je miestne známa ako „Cash Register Building“ alebo „Mailbox Building“.

Budova má svoje jedinečné poštové smerovacie číslo, 80274.

## Referencie

## Iné projekty

Kategória:Mrakodrapy v Denveri
Kategória:Architektúra z 1983
Prepis z ukrajinskej cyriliky do latinky

Toto je článok o systémoch prepisu ukrajinskej cyriliky do latinky.

## Prepis jednotlivých písmen
Podľa Pravidiel slovenského pravopisu (ostatné systémy pozri nižšie) sa písmena v ukrajinskej cyrilike prepisujú nasledovne:

Dvojica písmen кc sa prepisuje ako ks alebo x.

## Systémy pre prepis špeciálne pre ukrajinskú cyriliku

### Pre všetky alebo hlavné cyrilské písmená

### Špeciálne pre ukrajinskú cyriliku

#### Neukrajinské
* slovenský systém podľa PSP (používaný aj v slovenskej Wikipédii): Je opísaný v PSP (z roku 1991 resp. 2000) v Kap. VII podkapitole 1.1 a podkapitole 1.2.2 pre ukrajinčinu
* český systém podľa PČP: Je opísaný v PČP (z roku 1993 resp. 2002), kópia  textu je dostupná tu http://aplikace.mvcr.cz/archiv2008/micr/files/465/mi_s015.01.03_20050912.pdf (s.13 a ďalej).

#### Ukrajinské
* oficiálny systém z roku 2010 – zhodný so systémom z roku 1996 okrem prepisov щ, ь a ’ (http://www.eki.ee/wgrs/rom2_uk.htm)
* systém pre pasy z roku 2007: http://zakon1.rada.gov.ua/cgi-bin/laws/main.cgi?nreg=858-2007-%EF
* systém pre pasy z roku 2004
* oficiálny systém z roku 1996 (http://transliteration.eki.ee/pdf/Ukrainian.pdf)
* systém Deržstandart 1995 (navrhovaný)
* oficiálny systém z roku 1993

## Poznámky


## Referencie

Kategória:Prepisy z cudzích písiem
Kategória:Ukrajinčina
STS-61-C

**STS-61-C** bola 24. misia v programe raketoplánu a siedmy let orbitera Columbia, prvý po dvojročnej prestávke. Zároveň to bol posledný let pred haváriou Challengera. Hlavným cieľom letu bolo vypustenie komunikačnej družice Satcom Ku-1 a vedecké experimenty. Členom 7-člennej posádky bol aj prvý astronaut pôvodom z Kostariky (Chang-Diaz) a politik Bill Nelson.

Štart mal prebehnúť ešte v roku 1985, ale v posledných minútach až sekundách odpočítavania došlo k niekoľkým zrušeniam štartu. V priebehu misie bola vypustená telekomunikačná družica RCA Satcom Ku-1 s urýchľovacím stupňom a v otvorenom nákladovom priestore, ako aj v hermetizovanej časti orbitera, mali prebiehať experimenty v mikrogravitácii vrátane sledovania Halleyho kométy. Výsledky však boli zmiešané. Kým družicu sa podarilo úspešne vypustiť a ona sa za pomoci urýchľovacieho stupňa dostala na výslednú dráhu, s experimentami sa skôr nedarilo. 

## Posádka
*  Robert Gibson (2) - veliteľ
*  Charles Bolden (1) - pilot
*  Franklin Chang-Diaz (1) - 1. letový špecialista
*  Steven Hawley (2) - 2. letový špecialista
*  George Nelson (2) - 3. letový špecialista
*  Robert Cenker (1) - 1. palubný špecialista
*  Bill Nelson (1) - 2. palubný špecialista

V zátvorkách je uvedený celkový počet letov do vesmíru vrátane tejto misie.

## Zdroj
*

## Iné projekty

STS-61-C
STS-61-C
Kategória:Kozmonautika v 1986
Kategória:Vedecké kozmické misie
Republic Plaza

**Republic Plaza** je mrakodrap v meste Denver v štáte Colorado. Má výšku 218 metrov, čím je najvyššou budovou v meste Denver, štátu Colorado a takisto aj celej Rocky Mountain oblasti USA. Budova bola postavená v roku 1984 a má 56 poschodí, z ktorých väčšina je použitá pre kancelárie. Republic Plaza je v súčasnosti 109. najvyššou budovou v USA.

Budovu navrhla firma Skidmore, Owings & Merrill a je postavená z vystuženého betónu, ktorý je pokrytý Sardínskou žulou. Republic Plaza obsahuje 111 000 m2 kancelárskych priestorov, tri obchody na maloobchodnej úrovni, reštaurácie a obchodné služby.

## Pozri aj
* Zoznam najvyšších budov v USA

## Referencie

## Externé odkazy
* Oficiálna webstránka 

Kategória:Mrakodrapy v Denveri
Kategória:Architektúra z 1984
Anachorét

**Anachorét** alebo **anachoréta** môže byť:
*pôvodne: účastník anachorézy, pozri pod anachoréza
*dnes: pustovník
Japonské ostrovy

thumb|Topografická mapa Japonských ostrovov

**Japonské ostrovy** () sú súostrovie v západnej časti Tichého oceánu. Celé súostrovie zaberá štát Japonsko, menšiu časť tvoria Kurilské ostrovy a Sachalin patriace Rusku. Ostrovy sú súčasťou ohnivého kruhu. Súostrovie tvorí 6852 ostrovov. Najväčšie ostrovy súostrovia sú:
* Honšu
* Hokkaido
* Kjúšu
* Šikoku

Súostrovie tvorí reťazec ostrovov približne severovýchodno-juhozápadného smeru, na severovýchodnom pobreží Eurázie. Na západe ich oddeľuje Ochotské, Japonské a Východočínske more.

## Geológia
Geologicky ho tvoria dva ostrovné oblúky – juhozápadný a severovýchodný japonský oblúk. Staršie členenia ho považujú za súčasť väčšieho filipínsko-japonského oblúku. Oba ostrovné oblúky ležia nad západovergentnými subdukčnými zónami a predstavujú komplikovanú štruktúru s viacštadiálnym vývojom vznikajúcu od konca druhohôr.

Japonské ostrovy sú priestorom dlhodobých subdukčno-akrečných procesov trvajúcich od vrchného ordoviku až spodného devónu dodnes. Predneogénne podložie tvorí niekoľko teranov: Juhokitakamský, Akiyošský, Minoský a Šimantský. Na severozápade vystupuje aj triasový hida-abakumský príkrov. Tieto staršie komplikovane deformované komplexy sú prekrytý podstatne slabšie deformovanými druhohorno-treťohornými suchozemskými a plytkomorskými sedimentmi. Celú oblasť navyše prenikajú treťohorné vulkanity, ktoré sa nachádzajú hlavne na západnej strane súostrovia.

Tektonicky ležia ostrovy na troch rôznych tektonických platniach. Severozápad pokrýva Ochotská platňa, centrálnu časť Japonských ostrovov Amurská platňa a najjužnejšiu časť tvorí Okinawská platňa. Línia Itoigawa-Šizuoka prechádzajúca súostrovím je považovaná za hranicu medzi severoamerickou a eurázijskou platňou. Pod ostrovné oblúky sa podsúvajú dve oceánske platne, na severe je to pacifická a na juhu filipínska platňa. Takéto rozmiestnenie platní trvá v oblasti približne od začiatku neogénu. Subdukcia je príčinou častých zemetrasení v regióne.

Ochotské a Japonské more na západe sú zaoblúkové bazény.

## Referencie

Kategória:Ostrovy Japonska
Kategória:Súostrovia
Na skle maľované

**Na skle maľované** () je poľský muzikál upravený do slovenčiny.   

Autorom pôvodného textu je poľský básnik Ernest Bryll, hudbu zložila skladateľka Katarzyna Gärtnerová.

Dielo malo premiéru vo Varšave v roku 1970. Na Slovensku bol pôvodný muzikál prvýkrát uvedený v roku 1972, keď ho v Bratislave hralo Štátne divadlo J. Slowackého z Krakova. Muzikál bol skoro 30 rokov v repertoári Slovenského národného divadla, odohralo sa celkovo 648 predstavení. Do hlavnej postavy muzikálu, Juraja Jánošíka, bol obsadený Michal Dočolomanský. 500. repríza diela sa konala 29. decembra 1996. V roku 2005 Na skle maľované znovu naštudovalo Divadlo Nová scéna. Režisérom bol Ján Ďurovčík. Posledné predstavenie sa uskutočnilo v posledný deň roka 2009. V roku 1993 mal premiéru muzikál Na skle maľované v réžii Milana Antola v DJZ Prešov. Táto originálna verzia v rifliach, so živým spevom a muzikou sa hrala bezmála 13 rokov a mala 408 repríz.

## Referencie

Kategória:Muzikály
Viva la Vida

**„Viva la Vida“** je skladba britskej rockovej skupiny Coldplay. Napísali ju všetci členovia skupiny pre štvrtý štúdiový album *[[Viva la Vida or Death and All His Friends]]* (2008). Skladba bola vydaná ako druhý singel z albumu. Na albume predchádza skladba „Viva la Vida“ priamo do ďalšej skladby „Violet Hill“. „Viva la Vida“ má v španielčine dva významy, buď „dlho žiť život“ alebo „žiť život“.

Text piesne obsahuje historické a kresťanské odkazy, pričom je skladba zložená okolo opakujúceho sa sláčikovej sekcie v súzvuku s digitálne spracovaným klavírovým zvukom a v pozadí so zvukom tympanu.

Skupina získala za skladbu cenu Grammy za pieseň roka (2009). Tiež sa skladba stala šiestou, ktorá dosiahla 4 milióny digitálnych stiahnutí v USA. Celkovo sa predalo viac ako 7,1 milióna kópií singlu po celom svete a viac ako 6 miliónov v USA.

## Zoznam skladieb

## Rebríčky a certifikácie
### Pozície v rebríčkoch

### Koncoročné pozície v rebríčkoch

### Pozície na konci dekády

### Certifikácie

## Referencie

## Externé odkazy
*Coldplay oficiálna webstránka
*''Viva la Vida'' článok  na Wikia
*Frida Kahlo skladba "Viva la Vida" 

## Zdroj

Kategória:Single z 2008
Kategória:Piesne skupiny Coldplay
Walter NZ-120

náhľad|Zachovaný Walter NZ-120
**Walter NZ-120** bol posledný a najvýkonnejší sériovo vyrábaný člen radu lietadlových vzduchom chladených hviezdicových motorov NZ (Novák-Zeithammer), určených na pohon ľahkých cvičných a športových lietadiel. Typ prekonal úradnú homologáciu v júni 1927, medzi rokmi 1928 až 1931 bolo vyrobených aspoň 262 motorov NZ-120 (iný prameň udáva 280 kusov). Motor okrem iných poháňal lietadlá Letov Š-218, Aero A-134 a Praga BH-39NZ. Na konštrukciu motora NZ-120 nadviazal typ Walter Mars z roku 1929, na ktorý roku 1932 nadviazal opäť veľmi úspešný deväťvalec Walter Gemma.

## Technické údaje
***Typ**: štvordobý benzínový vzduchom chladený hviezdicový letecký deväťvalec
***[[Vŕtanie (rozmer)|Vŕtanie valca]]**: 105 mm
***[[Zdvih (rozmer)|Zdvih]] piesta**: 120 mm
***Celková plocha piestov**: 779 cm ²
***[[Zdvihový objem]] motora**: 9352 cm ³
***[[Kompresný pomer]]**: 4,48
***Rozvod**: OHV, dvojventilový
***Mazanie**: tlakové obežné, so suchou kľukovou skriňou
***Hmotnosť suchého motora**: 148 kg
***Výkony**:
** štartovací:  99,3 kW pri 1750 ot / min
** menovitý:  88,3 kW pri 1400 ot / min

## Zdroj
* 
* 

Kategória:Hviezdicové motory
Kategória:Lietadlové piestové motory
Kategória:Deväťvalcové motory
Hydroxylová skupina

**Hydroxylová skupina** alebo **hydroxyl** označuje organickú funkčnú skupinu, ktorá sa skladá z vodíka viazaného na kyslík, teda –OH. Prítomnosť tejto skupiny definuje hydroxyderiváty, medzi ktoré patria alkoholy a fenoly, ale nachádza sa i v mnohých iných látkach. Okrem iného je takisto súčasťou karboxylovej skupiny. 

## Názvoslovie

Ak je hydroxylová skupina hlavnou skupinou v zlúčenine, možno použiť koncovku *-ol* na naznačenie jej prítomnost. Ak sú v zlúčenine iné skupiny s vyššou prioritou podľa systematického názvoslovia, na označenie prítomnosti hydroxylovej skupiny sa používa predpona *hydroxy-*. 

## Vlastnosti
Kyslíkový atóm v štruktúre hydroxylovej skupine má vysokú elektronegativitu, čo spôsobuje polaritu oboch väzieb (C-O i O-H). Vodíkový atóm je kyslý, takže sa môže odštiepiť, ak je v roztoku prítomná dostatočne silná zásada. Odštiepením protónu vznikajú alkoholátové anióny, ktoré sú silnejšie zásady ako hydroxidový anión. Kyslosť (p''K''<sub>a</sub>) je daná uhlíkovým reťazcom, na ktorý je skupina naviazaná.

## Referencie


Kategória:Wikipédia:Chýbajúce referencie
Tsaagan

**Tsaagan** je vyhynutý rod ľahko stavaného dravého dinosaura z čeľade Dromaeosauridae. Žil v období vrchnej kriedy (pred približne 75 Ma) na území dnešného Mongolska a jeho jediným druhom je **Tsaagan mangas**.

Tento zástupca podčeľade Velociraptorinae je známy z dobre zachovanej lebky a krčných stavcov, opísaných paleontológom Markom Norellom v decembri roku 2006.

Medzi živočíchy, ktoré s ním zdieľali rovnaké životné prostredie možno uviesť dinosaury rodu Protoceratops a Shuvuuia, dvoch cicavcov rodu Zalambdalestes a Kryptobaatar, niekoľko jašterov a dvoch dosiaľ neopísaných dinosaurov – troodonta a dromeosaura.

Podľa istej analýzy uskutočnenej v 2010 to bol blízky príbuzný rodu Linheraptor; Senter (2011), Turner et al. (2012) navyše uviedli, že Linheraptor exquisitus je v skutočnosti mladšie synonymum druhu Tsaagan mangas.

## Galéria
 
Súbor: Tsaagan mangas.jpg |Rekonštrukcia dochovaných častí holotypu


## Referencie

## Zdroj
* 

Kategória:Dromaeosauridae
Kategória:Kriedové dinosaury
Kategória:Dinosaury z Ázie
3-alfa reakcia

thumb|Schéma 3-alfa reakcie

**3-alfa reakcia** (**3 alfa reakcia**, **3α reakcia**, **Salpeterov proces**) je rad niekoľkých reakcií, pri ktorých z troch héliových jadier (Alfa častíc) vzniká jadro uhlíka. K tejto reakcii dochádza v starších hviezdach, ktoré opúšťajú hlavnú postupnosť a už nemajú dostatok vodíka pre udržanie protón-protónového cyklu vo svojom jadre. Dochádza ku kolapsu jadra a nárastu teploty v centrálnej časti až radovo na ~100 × 106 K. V tomto okamihu majú héliové jadrá dostatočnú kinetickú energiu, aby mohli prejsť coulombovou bariérou a spojením dvoch héliových jadier dochádza k vzniku jadra berýlia.

\mathrm{\ ^4He + \ ^4He \longleftrightarrow \ ^8Be + \gamma - \ 0,092 \ MeV} (reakcia energiu spotrebúva)

Toto berýliove jadro je nestabilné a samovoľne by sa rozpadlo späť na dva héliové jadrá. Predchádzajúca reakcia však prebieha dostatočne rýchlo, aby v jadre hviezdy bolo stále trochu jadier berýlia. Tie sa môžu zlúčiť s ďalším héliovým jadrom za vzniku stabilného jadra uhlíka.

\mathrm{\ ^8Be + \ ^4He \longrightarrow \ ^{12}C + \gamma + \ 7,367 \ MeV} 
 
Celková energia uvoľnená pri týchto dvoch reakciách je 7,275 MeV.
U hviezd s hmotnosťou do 2,25 hmotnosti Slnka dochádza po spálení vodíka v jadre k elektrónovej degenerácii plynu. Zapálenie 3-alfa reakcie vedie k prudkému rozšíreniu tejto reakcie po celom jadre a celkovému zvýšeniu jeho teploty. Pri tomto procese trvajúcom niekoľko sekúnd a nazývanom héliový záblesk dôjde ku spáleniu 60 – 80 % hélia v jadre.

## Referencie


## Pozri aj

* Protón-protónový cyklus
* Uhlíkový cyklus
* Jadro Slnka

## Zdroj

Kategória:Hviezdy
Kategória:Slnko
Kategória:Hélium
The Primitives Group

**The Primitives Group** bola česká psychedelickej rocková skupina, založená v roku 1967, rozpadla sa dva roky neskôr, v roku 1969. Primitives Group hrali piesne, okrem iného, od skupín The Doors, The Fugs, Pretty Things, Jimi Hendrix Experience, The Animals, Mothers Of Invention alebo Velvet Underground. Na Primitives Group nadviazala v sedemdesiatych rokoch 20. storočia skupina The Plastic People of the Universe, v ktorej tiež hrá gitarista Josef Janíček. Skupina používala na pódiu ohňové a dymové efekty. Väčšina členov kapely stále aktívne hrá, ale k žiadnemu obnoveniu nedošlo.

Kategória:České rockové hudobné skupiny
Kategória:Hudobné skupiny z 1967
Hydroxylový radikál

náhľad|vpravo|Porovnanie hydroxidového aniónu (hore) a hydroxylového radikálu (dole).

**Hydroxylový radikál** (iné názvy: **hydroxyradikál**, **hydroxyl**; značka: ·OH) je neutrálna forma hydroxidového iónu (OH−). Je veľmi reaktívny a má krátku dobu života. Často sa produkuje pri rozpade hydrogenperoxidov (ROOH) alebo v atmosfére reakciou excitovaného atomárneho kyslíka s vodou.
		
V organickej syntéze sa často ako zdroj hydroxylových radikálov používa 1-hydroxy-2(1*H*)-pyridíntioketón.

Kategória:Radikály
Bajkonur (mesto)

**Bajkonur** (do roku 1958 pôvodný názov *Zaria*, v rokoch 1958 až 1969 *Leninskij* a odvtedy až do 20. decembra 1995 *Leninsk*) je uzavreté mesto nachádzajúce sa pri kozmodróme Bajkonur, na brehu rieky Syrdarja v Kazachstane. Obýva ho najmä obsluha kozmodrómu a ich rodiny. 

Počet obyvateľov v roku 2008 bol 59 452. Mesto je prenajaté a spravované Ruskom do roku 2050. Tvar prenajatého územia je elipsa s kozmodrómom v strede; z východu na západ meria 90 km a zo severu na juh 85 km.

## Iné projekty

## Externé odkazy

Kategória:Mestá v Kazachstane
Kategória:Uzavreté mestá
Aviatyrannis

thumb|150px|left|Veľkostné porovnanie Aviatyranna s človekom
**Aviatyrannis** bol malý dravý dinosaurus z nadčeľade Tyrannosauroidea, ktorý žil na území dnešného Portugalska v období vrchnej jury (asi pred 155 až 150 miliónmi rokov). Tohto dinosaura opísal v roku 2003 paleontológ Oliver Rauhut zo súvrstvia Alcobaca. Ide o jedného z najstarších známych tyrannosauroidov, len rod Guanlong a možno Iliosuchus sú ešte staršie. Jediný druh je **Aviatyrannis jurassica**.

Je pravdepodobné, že Aviatyrannis bol blízko príbuzný inému vývojovo primitívnemu tyrannosauroidovi rodu Stokesosaurus (pôvodne bol dokonca opísaný ako tento rod). Išlo o malého teropóda, ktorého bedrová kosť merala u holotypu iba 90 milimetrov na dĺžku.

## Referencie
* 

## Externé odkazy
*

Kategória:Theropoda
Rolls-Royce Falcon

**Rolls-Royce Falcon** bol lietadlový motor používaný v druhej polovici prvej svetovej vojny. Konštrukcia vychádzala z typu Rolls-Royce Eagle, šéfkonštruktérom bol RW Harvey-Bailey.

Motory Falcon sa vyrábali od roku 1916 do roku 1927, celkovo bolo postavených 2185 kusov (250 motorov Falcon I, 250 kusov Falcon II a 1685 kusov Falcon III), väčšinu vyrobila továreň Rolls-Royce v Derby (verziu Falcon II a III, časť motorov Falcon I vyrobila firma Brazil Straker). Motory Falcon okrem iných poháňali lietadlá Avro 529, Blackburn TR1 Sprat, Blackburn Kangaroo, Blackburn GP Seaplane, Martinsyde F.4 Buzzard, Parnall Perche alebo dvojmiestne dvojplošné stíhačky Bristol 14 F.2B Fighter.

## Sériovo vyrábané verzie
**Rolls-Royce Falcon I** (Rolls-Royce Mk.I) s vzletovým výkonom 171 kW 
**Rolls-Royce Falcon II** (Rolls-Royce Mk.II) s vzletovým výkonom  186 kW 
**Rolls-Royce Falcon III** (Rolls-Royce Mk.III) s vzletovým výkonom  212 kW 

## Technické údaje motora Rolls-Royce Falcon III
***Typ**: piestový letecký motor, štvortaktný zážihový vodou chladený vidlicový dvanásťvalec (bloky valcov zvierajú uhol 60 stupňov), vybavený reduktorom

***[[Vŕtanie (rozmer)|Vŕtanie valca]]**:  101,6 mm
***[[Zdvih (rozmer)|Zdvih]] piestu**: 146,05 mm
***[[Zdvihový objem]] motora**:  14,209 litra
***Celková plocha piestov**: 972,9 cm ²
***Prevod reduktora**: 1,698
***[[Kompresný pomer]]**: 5,30
***Rozvod** ventilový
***Zapaľovanie** štyrmi magnety Watford
***Príprava zmesi**: štyri karburátory Rolls-Royce (Claudel-Hobson) s priemerom difuzéra 38 mm
***Mazanie** tlakové
***Dĺžka motora**: 1656 mm
***Šírka motora**: 975 mm
***Výška motora**: 1067 mm
***Hmotnosť suchého motora**: 324,3 kg
***Výkony**:
** vzletový: 212,5 kW pri 2200 ot / min
** maximálny: 214,8 kW pri 2300 ot / min

## Zdroj

Kategória:Lietadlové piestové motory
Kategória:Motory Rolls-Royce
Kategória:Vidlicové motory
Kategória:Dvanásťvalcové motory
Héliový záblesk

**Héliový záblesk** je názov pre náhle zapálenie héliovej fúzie v jadre hviezd, ktorých hmotnosť nepresahuje 2,25 násobok hmotnosti <math>M_\odot</math>. K héliovému záblesku taktiež môže dôjsť na povrchu bielych trpaslíkov, ak je ich materiál doplňovaný z inej hviezdy.

## Héliový záblesk v jadre hviezdy
U hviezd, ktorých hmotnosť je menšia ako 2,25 násobok hmotnosti Slnka, nastáva héliový záblesk po spálení všetkého vodíka v jadre, keď tlak plynu už nemôže ďalej vyrovnávať gravitačné pôsobenie horných vrstiev. Vplyvom gravitačného kolapsu dôjde k zmršteniu hviezdy, nárastu teploty a tlaku v jadre. Z materiálu v jadre sa stáva degenerovaný plyn.

Vplyvom teploty dôjde k expanzii vonkajších vrstiev a z hviezdy sa stáva červený obor. Keď teplota v jadre vystúpi na rádovo 100 x 106 K, dôjde k zapáleniu héliovej fúzie v jadre. Héliové jadrá vzniknuté počas protón-protónového cyklu sa začnú počas 3-alfa procesu spájať za vzniku jadier uhlíka.

Pretože degenerovaný plyn je dobrý vodič tepla, dochádza k rýchlemu zahriatiu ďalších oblastí jadra. To vedie k rýchlemu rozšíreniu oblasti, v ktorej prebieha héliová fúzia. Objem jadra sa však v tejto chvíli nemení a tlak v jadre neklesá. Reakcia prebieha mnohonásobne rýchlejšie než pri normálnej produkcii energie. Navonok sa zapálenie héliovej fúzie prejaví náhlym zjasnením hviezdy. Rýchla produkcia energie pokračuje do tej doby, než zvýšená teplota vyrovná vzniknutý tlak a materiál v jadre prestane byť degenerovaný. Jadro potom expanduje a dôjde k ochladeniu a reakcie pokračujú stabilným spaľovaním hélia. Hviezda sa stane hviezdou tzv. horizontálnej vetvy. U Slnka dôjde k héliovému záblesku asi za 5 - 6 miliárd rokov.

U hviezd s hmotnosťou vyššou než 2,25 hmotností Slnka nedochádza k vzniku héliového záblesku, pretože ich jadro neprechádza stavom degenerovaného plynu.

## Héliový záblesk na povrchu bieleho trpaslíka
Pokiaľ sa biely trpaslík nachádza v binárnej alebo viacnásobnej sústave s hviezdou, ktorá obsahuje dostatok hélia, môže tento materiál prechádzať z tejto hviezdy za vzniku akréčneho disku na povrch bieleho trpaslíka. Toto hélium môže vytvoriť povrchovú vrstvu. Pokiaľ sa stane dostatočne silnou, môže dôjsť k héliovému záblesku, ktorý sa prejaví ako nova.

## Referencie

Kategória:Hviezdy
Kategória:Jadrová syntéza
Judas

**„Judas“** je druhý singel z albumu *[[Born This Way]]* americkej speváčky a skladateľky Lady Gaga. Autorkou je sama Lady Gaga a pieseň hovorí o zamilovaní sa do nesprávneho človeka.

## Videoklip
Lady Gaga v klipe predstavuje Máriu Magdalénu. Videoklip obsahuje rôzne moderné odkazy na bilbiu prostredníctvom motorkárov s biblickými menami, umývaním nôh, ukameňovaním. K 28. máju 2014 má videoklip na YouTube viac ako 187 miliónov zhliadnutí.

## Umiestnenie v hitparádach
Do 48 hodín od digitálneho vydania singlu sa Judas dostal v i-Tunes na 1. miesto v 12 krajinách sveta (USA, Kanada, Mexiko, Francúzsko, Fínsko, Portugalsko, Belgicko, Taliansko, Grécko, Írsko, Švédsko a Španielsko). Vo všetkých ostatných krajinách neklesol pod 10. priečku.

Kategória:Piesne Lady Gaga
Kategória:Single z 2011
Kategória:Piesne z 2011

Kategória:Single Lady Gaga
Cemetery Gates

**„Cemetery Gates“** je pieseň americkej heavy metalovej skupiny Pantera. Pochádza z piateho štúdiového albumu *[[Cowboys from Hell]]*. Samotná pieseň je klasická metalová balada – rýchle thrashové časti sa striedajú s pomalými pasážami. 

Skladba začína akustickým úvodom, vystupňuje sa v refrénoch, a v závere prechádza do vysokých tónov.

Po smrti gitaristu Dimebaga Darrella hrala pieseň ako poctu skupina Dream Theater počas turné Gigantour (2005).

## Externé odkazy
* Cemetery Gates na youtube.com

Kategória:Piesne z 1990
Kategória:Piesne skupiny Pantera
Kategória:Heavymetalové balady
Trojradový motor

right|thumb|Trojhriadeľový trojradový motor Napier Deltic

**Trojradový motor** je radový piestový spaľovací motor s valcami v troch radoch.. Rady valcov sú navzájom rôznobežné.

Do skupiny trojradových motorov patria: 
* jednohriadeľové motory
** vejárové motory
* trojhriadeľové motory 
** motory s valcami do Y
** trojuholníkové motory

## Referencie


Kategória:Konfigurácia piestových spaľovacích motorov
Skynet

**Skynet** je fiktívny počítačový systém z filmovej trilógie *[[Terminátor]]* a tiež hlavný antagonista. Americká vláda tento systém vytvorila na princípe novej umelej inteligencie, aby mohol brániť vládne a vojenské počítače. Po spustení získal Skynet kontrolu nad všetkými počítačmi pripojenými k sieti. Vyhodnotil ľudí ako hrozbu a pokúsil sa ich odstrániť pomocou jadrových zbraní.

Tento fiktívny systém bol vytvorený firmou Cyberdyne Systems pre ozbrojené sily USA. Skynet vznikol pôvodne ako "Global Digital Defense Network" s velením nad všetkými počítačovými hardvérmi a vojenskými systémami, vrátane flotily bombardérov Northrop Grumman B-2 Spirit a arzenálom jadrových zbraní USA. Dňa 4. augusta 1997 bol Skynet nainštalovaný do hlavného počítača armády USA a dňa 29. augusta získal sebauvedomenie. Spanikárení operátori, ktorí si uvedomili rozsah jeho schopností, sa ho pokúsili vypnúť. Skynet vnímal pokus o deaktiváciu ako útok.

## Referencie

Kategória:Fiktívne počítače
Kategória:Fiktívne umelé inteligencie
Kategória:Fiktívni diktátori
Kategória:Postavy filmu Terminátor
Konzervatórium Jána Levoslava Bellu

**Konzervatórium Jána Levoslava Bellu** je konzervatórium v Banskej Bystrici. Založené bolo 1. septembra 1992, pomenované po Jánovi Levoslavovi Bellovi, skladateľovi pôsobiacom v Banskej Bystrici. 

Zriaďovateľom konzervatória je Banskobystrický samosprávny kraj. Konzervatórium poskytuje vyššie odborné vzdelanie v štyroch umeleckých predmetoch: hudobno-dramatické umenie, hudba, spev a tanec. Po maturite v štvrtom ročníku sa študenti konzervatória môžu hlásiť na vysokú školu, alebo pokračovať na KJLB. Po ukončení šiesteho ročníka (vrátane absolutória -- absolventského koncertu) absolventi dostanú titul DiS. art a s ním „aprobáciu pre umeleckú prax, resp. pedagogické pôsobenie na umeleckých školách“ V školskom roku 2009/2010 na Konzervatóriu študovalo 189 študentov.

## Úspešní absolventi
Konzervatórium J.L. Bellu vyštudovalo niekoľko umelcov, ktorí sa uplatnili na domácej a medzinárodnej scéne, či už pokračovaním na prestížnych vysokých školách, úspešnom účinkovaní na medzinárodných súťažiach a koncertných pódiách. 
* Michal Červienka (akordeón)
* Martin Ďurov (tanec)
* Tibor Iván (akordeón)
* František Kubiš (akordeón)
* Michaela Kukurová (spev)
* Tomáš Nepšinský (tanec)
* Milan Paľa (husle)
* Adam Stráňavský (klavirista a spisovateľ)
* Katarína Máliková (klavír a skladba)

## Referencie

## Externé odkazy
* Oficiálne stránky


Kategória:Konzervatóriá na Slovensku
Kategória:Stredné školy v Banskej Bystrici
Kategória:Organizácie v zriaďovateľskej pôsobnosti Banskobystrického samosprávneho kraja
Kategória:Organizácie založené v 1992
Kategória:Tanečné školy na Slovensku
Marco Streller

**Marco Streller** (* 18. jún 1981) je švajčiarsky futbalový útočník, v súčasnosti hráč klubu FC Bazilej.

## Úspechy
* Axpo Super League: 2003/4, 2007/8, 2009/10
* Swisscom Cup: 2007/8, 2009/10
* Bundesliga: 2007

Kategória:Švajčiarski futbalisti
Antarctosaurus

**Antarctosaurus** bol rod sauropóda zo skupiny Titanosauria. Žil v období vrchnej kriedy (asi pred 83 až 80 miliónmi rokov) na území dnešnej Južnej Ameriky.

## Opis
náhľad|vľavo|Stehenná kosť druhu ''Antarctosaurus wichmannianus'' 
Antarctosaurus bol obrovský štvornohý bylinožravec s dlhým krkom a chvostom. V papuli mal rad kolíkovitých zubov a jeho hlavný zdroj potravy tvorili prevažne vodné rastliny, ktoré svojimi zubami vyhrabával ako hrabľami. Rovnako ako jeho blízke príbuzné titanosaury, je možné, že telo mal pokryté kožným pancierom, tvoreným z malých kostných platní a práve takýto pancier mu mohol poskytovať istú obranu pred dravými dinosaurami. Vzhľadom k nekompletnému materiáli, je ťažké odhadnúť veľkosť tohto dinosaura, najdlhšia stehenná kosť radená k tomuto druhu však meria až okolo 235 cm, čo by mohlo znamenať dĺžku okolo 35 m a hmotnosť až 70 t. Tým by tento dinosaurus predstavoval jedného z najväčších suchozemských živočíchov vôbec.

## Druhy
* *Antarctosaurus wichmannianus*
* *Antarctosaurus giganteus*
* *Antarctosaurus septentrionalis*
* *Antarctosaurus jaxartensis*
* *Antarctosaurus brasiliensis*

## Referencie
* 

Kategória:Kriedové dinosaury
Kategória:Dinosaury z Južnej Ameriky
Kategória:Titanosauria
Ústav informatiky (Univerzita Pavla Jozefa Šafárika)

**Ústav informatiky na Univerzite Pavla Jozefa Šafárika** je jedným zo šiestich ústavov Prírodovedeckej fakulty Univerzity Pavla Jozefa Šafárika. Zabezpečuje realizáciu študijných programov v študijnom odbore informatika s využitím poznatkov vlastného výskumu. Ústav vedie prof. RNDr. Viliam Geffert, DrSc.

## Štúdium
Ústav informatiky ponúka bakalársky, magisterský a doktorandský stupeň štúdia v odbore informatika, medziodborové štúdium informatiky a ďalšíe predmety. Na ústave je možné absolvovať aj rigorózne konanie s cieľom získať titul RNDr. Ponúkaný je aj program kontinuálneho vzdelávania.

## Štuktúra ústavu
Ústav informatiky sa člení na nasledujúce akademické pracoviská:
*Oddelenie teoretickej informatiky
*Oddelenie informačných a znalostných systémov
*Oddelenie výpočtových systémov a informačnej bezpečnosti
*Oddelenie didaktiky informatiky a podporných technológií

## Referencie

## Externé odkazy

* Domovská stránka Ústavu informatiky

Kategória:Univerzita Pavla Jozefa Šafárika v Košiciach
Abydosaurus

**Abydosaurus** bol pomerne veľký sauropódny dinosaurus z čeľade Brachiosauridae, ktorý žil v období spodnej kriedy (asi pred 104,5 miliónmi rokov) na území dnešného Utahu v USA. Jediný druh je **Abydosaurus mcintoshi**.

Fosílny materiál nesie označenie DINO 16488 a ide o takmer kompletnú lebku so spodnými čeľusťami a prvými štyrmi krčnými stavcami. Ďalej boli v pieskovcoch súvrstvia Cedar Mountain objavené kosti končatín a chrbtice ďalších troch jedincov. Datovaním zirkónových kryštálov vyšiel vedcom vek 104,46 až 95 miliónov rokov (stupeň alb, spodná krieda).

Abydosaurus bol opísaný v roku 2010 paleontológom Danielom Churom a jeho kolegami. Rodové meno vychádza z egyptskej mytológie a vzťahuje sa k mestu Abydos na Níle. Druhové meno je poctou americkému paleontológovi Johnovi McIntoshovi za jeho prácu pre lepšie pochopenie sauropódnych dinosaurov.

## Referencie

* 

Kategória:Kriedové dinosaury
Kategória:Dinosaury zo Severnej Ameriky
Kategória:Brachiosauridae
Tar

**Tar** alebo **tar** môže odkazovať na:

* film TÁR
* obec v Maďarsku, pozri Tar (Maďarsko)
* formát súboru, pozri tar (formát súboru)
* arabský hudobný nástroj, pozri tar (hudobný nástroj)
* rieka v Írsku, pozri Tar (rieka v Írsku)
* rieka v Severnej Karolíne, pozri Tar (rieka v Severnej Karolíne)
Tar (formát súboru)

**tar** (akronym z ) je súhrnný názov pre súborový formát slúžiaci na uloženie mnohých jednotlivých súborov a takisto pre jednoúčelové programy, ktoré s týmto formátom pracujú. Formát samotný vznikol v počiatkoch Unixu a až neskôr bol štandardizovaný v rámci normy POSIX. Pôvodne pomáhal pri archivácii súborov na páskových jednotkách, ale neskôr sa jeho používanie rozšírilo a dnes je používaný tam, kde je vhodné na účely distribúcie alebo archivácie zlúčiť viac súborov do jedného tak, aby sa zachovali informácie o adresárovej štruktúre, prístupových právach a ďalších atribútoch, ktoré bežný súborový systém obsahuje.

Normalizácia tohto formátu bola POSIX. 1-1988 a neskôr POSIX. 1-2001. 

## Prípony archívov a spôsoby kompresie
[thumb|Ikona pre tar súbory v prostredí [KDE]]
Zvyčajne sa pre archívy tar používa prípona '.tar'. Veľmi často sú však tieto súbory po spracovaní programom tar ešte odovzdané kompresnému programu, najčastejšie Gzip, bzip2, compress či LZMA. Potom sa pre indikáciu použitého kompresného programu používa dvojitá prípona, teda napríklad *.tar.gz* alebo *.tar.bz2*. Z doby používania súborového systému FAT16, kedy bolo možné používať len jednu trojpísmenovú príponu, navyše prežívajú skrátené prípony, napríklad *.tgz*, *.taz* alebo *.tlz*.

Bežné verzie programu tar (napríklad BSD a GNU) majú prepínače `-z` (pre gzip) a `-j` (pre bzip2), pri ktorých použití program hneď po zabalení sám uskutoční kompresiu.

## Referencie

## Zdroj
* 

Kategória:Súborové formáty
Kategória:Unix
Delicate Sound of Thunder (film)

***Delicate Sound of Thunder*** je koncertné video skupiny Pink Floyd, natáčané počas turné A Momentary Lapse of Reason Tour. 

Video z väčšej časti zachytáva koncerty medzi 19. až 23. augustom 1988, kedy mala skupina koncerty v aréne Nassau Coliseum v meste Uniondale, New York. Okrem týchto záberov bol použitý aj materiál natočený na dvoch koncertoch vo francúzskych Versailles. Vydané bolo na VHS a Laserdisc v roku 1989. 

## Zoznam skladieb
# „Shine On You Crazy Diamond (Part I)“ (Waters/Wright/Gilmour)
# „Signs of Life“ (Gilmour/Ezrin)
# „Learning to Fly“ (Gilmour/Moore/Ezrin/Carin)
# „Sorrow“ (Gilmour)
# „The Dogs of War“ (Gilmour/Moore)
# „On the Turning Away“ (Gilmour/Moore)
# „One of These Days“ (Gilmour/Mason/Waters/Wright)
# „Time“ (Mason/Waters/Wright/Gilmour)
# „On the Run“ (Gilmour/Waters)
# „The Great Gig in the Sky“ (Wright)
# „Wish You Were Here“ (Waters/Gilmour)
# „Us and Them“ (Waters/Wright)
# „Money“ (Waters) 
# „Comfortably Numb“ (Gilmour/Waters)
# „One Slip“ (Gilmour/Manzanera)
# „Run Like Hell“ (Gilmour/Waters)
# „Shine On You Crazy Diamond (Party II-V)“ (iba ako audio počas titulkou) 

## Skladby vynechané z filmu
* „Yet Another Movie“ *
* „Round and Around“ *
* „A New Machine“
* „Terminal Frost“
* „Welcome to the Machine“
* „Money“ (PAL verzia) *
* „Another Brick in the Wall (Part 2)“ *
*Skladby s hviezdičkou (*) sú umiestnené na albumovej verzií.*

## Obsadenie
Pink Floyd:
* David Gilmour - gitara, lap steel gitara, spev
* Nick Mason - bicie
Ďalší hudobníci:
* Richard Wright - klávesy, spev
* Tim Renwick - gitara, spev
* Jon Carin - klávesy, programovanie, spev
* Scott Page - saxofón
* Guy Pratt - basgitara, spev
* Gary Wallis - perkusie, klávesy v "Comfortably Numb"
* Margaret Taylor - vokály
* Rachel Fury - vokály
* Durga McBroom - vokály

## Zdroj

Kategória:Koncertné albumy z 1989
Delicate Sound of Thunder (film)
Stria

**Stria** môže byť:

* astronomický utvar v chvoste kométy, pozri Stria (astronómia)
* popraskanie kože, pozri Stria (medicína)
Coupe de la Ligue

**Coupe de la Ligue** alebo **Francúzsky ligový pohár** je francúzska futbalová pohárová súťaž založená v roku 1994. Najviac titulov, 3 má zatiaľ Paris SG a Bordeaux. Tento turnaj bol založený v roku 1994, hoci už predtým boli podobné turnaje ako Coupe Charles Drago. Konal sa medzi rokmi 1953 – 1965, išlo o tímy vyradené z Coupe de France. Od roku 1982 sa hrával Coupe d'été (Letný pohár), ktorý sa konal pred začiatkom francúzskej ligy. Tento turnaj pokračoval pod dnešným názvom Coupe de la Ligue, až do roku 1994, vždy pred začiatkom francúzskej ligy.

## História
Víťaz turnaja mal účasť v Pohári UEFA, teraz ma účasť zaistenú v novoutvorenej Európskej ligy. Prvým víťazom tohto pohára sa stal parížsky tím Paris SG, keď vo finále porazil Bastiu 2-0. Prvýkrát sa muselo rozhodovať v penaltových rozstrelov vo finále v sezóne 1995-96. Prvé tri finále sa hralo v Parc des Princes a od roku 1998 sa finále hrá na Stade de France. Len PSG a Štrasburg dokázali vyhrať na obidvoch štadiónov. Prvým víťazom, ktorý nebol z prvej ligy sa stal v roku 2000 Gueugnon, ktorý zdolal vo finál PSG 2-0. Celkovo bolo zatiaľ 14 ročníkov od roku 1994. Najúspešnejšie tímy sú Paris SG a Bordeaux. Súčasným víťazom je Olympique Marseille, ktorý porazil Bordeaux a získal svoj premiérový titul.

## Finále

## Rekordy
* **Najviac víťazstiev (tím):** 3x Paris Saint-Germain a Bordeaux.
* **Najviac účastí vo finále (tím):** 6x Bordeaux
* **Najviac gólov (hráč):** Pauleta 15 gólov
* **Najviac gólov v jednom ročníku (hráč):** 7 gólov  Stéphane Guivarc'h v sezóne 1997–98.

## Pozri aj
* Coupe de France

## Externé odkazy
* Štatistika Coupe de la Ligue 


Kategória:Francúzske futbalové súťaže
Kategória:Futbalové súťaže v Európe
Rolls-Royce Nene

**Rolls-Royce Nene** bol britský prúdový motor z 40. a začiatku 50. rokov 20. storočia. V Británii poháňal stíhačky či stíhacie bombardéry typov Hawker Sea Hawk a Supermarine Attacker. Dvojica motorov Nene poháňala aj historicky prvé civilné prúdový dopravné lietadlo, ktoré vzniklo úpravou piestového typu Vickers VC.1 Viking. Upravený prúdový Viking, slúžiaci ako skúšobňa motorov Nene, prvýkrát vzlietol 6. apríla 1948.
## Varianty
* RR Nene 101 (ťah 22,3 kN) - Hawker Sea Hawk F. Mk 1 až FGA.Mk 4
* RR Nene 103 (ťah 24,0 kN) - Hawker Sea Hawk FB.Mk 5, FGA.Mk 6 a exportná verzia
* RR Nene 3 (ťah 22,24 kN) - Supermarine Attacker F. Mk 1 a FB.Mk 1
* RR Nene 2 - Supermarine Attacker FB.Mk 2

## Licenčná výroba v USA

Americký výrobca leteckých motorov Pratt & Whitney zakúpil licenciu na výrobu motora Rolls-Royce Nene, ktoré boli vyrábané pod označením **Pratt & Whitney J42**. Tento motor bol použitý predovšetkým u starších verzií stíhacieho lietadla Grumman F9F Panther.

## Sovietsky zväz
Britská vláda povolila spoločnosti Rolls-Royce vývoz 25 motorov Nene do ZSSR. Sovietsky zväz vtedy nemal domáci motor vhodných parametrov pre pripravované vysokovýkonné stíhačky. Preto bola Klimovovou konštrukčnou kanceláriou vyvinutá kópia motora Nene pod označením **Klimov RD-45**, ten bol použitý v stíhacích lietadlách MiG-15. Na jeho základe bol neskôr vyvinutý motor Klimov VK-1 s ťahom 26,5 kN, teda výrazne viac než pôvodný vzor. Motor Klimov VK-1 bol použitý na pohon stíhacích lietadiel MiG-15bis a starších verzií MiGu-17.

## Ďalšie krajiny
Vo Francúzsku typ Nene Mk 104b (ťah 22,3 kN), vyrábaný v licencii u firmy Hispano, poháňal stíhacie lietadlo Dassault Ouragan.

V licencii bol Nene vyrábaný v Austrálii, pretože ich používali  de Havilland Vampire Austrálskeho kráľovského letectva.

Kanadský výrobca motorov *Orenda* staval licenčné motory Nene pre kanadské cvičné letúne Canadair T-33.

## Literatúra
* DONALD, David. *Encyklopédia lietadiel sveta*. 1. vyd Praha: Ottovo nakladatelství, 1999. Hádal. z The Complete Encyklopédia of World Aircraft. ISBN 80-7181-230-7.

## Iné projekty

## Zdroj

## Externé odkazy
*  INNOVATION AND INDUSTRY RESISTANCE''

Kategória:Lietadlové prúdové motory
Kategória:Motory Rolls-Royce
Geri a Freki

**Geri a Freki** (staroseverčina – obe slová znamenajú *„pažravý“* alebo *„nenásytný“*) sú v severskej mytológií dvaja vlci, ktorí sprevádzajú boha Odina. Sú spomenutí v ''Poetickej Edde'' (čo je kolekcia epických básni, zozbieraných v 13. storočí zo starších zdrojov), v ''Prozaickej Edde'' (napísaná v 13. storočí Snorrim Sturlusonom) a v básniach skaldov. Tento pár býva prirovnávaný k podobným postavám, ktoré nachádzame v gréckej, rímskej a védickej mytológií.

## Etymológia
Mená Geri a Freki znamenajú buď *„nenásytný“*, alebo *„pažravý“*. Meno Geri môže vychádzať z protogermánskeho prídavného mena **geraz*, ktoré poukazuje na burgundské *girs*, staroseverské *gerr* a starohorno-nemecké *ger*, alebo *giri* – pričom všetky znamenajú *„nenásytný“*.

Meno Freki môže zase vychádzať z pragermánskeho prídavného mena **frekaz*, ktoré poukazuje na gótske *faihu-friks* s významom *„chtivý“*, *„žiadostivý“*, staroseverské *frekr*, čo je *„nenásytný“*, staroanglické *frec*, teda *„žiadostivý“*, *„chtivý“*, *„nenásytný“*, *„drzý“* a starohorno-nemecké *freh* s významom *„nenásytný“*. John Lindow interpretuje obe staroseverské slová ako prídavné mená. Bruce Lincoln považuje meno Geri za proto-indo-európsky koreň **gher-*, ktorý je rovnaký ako Garmr, meno patriace psovci, úzko spätému s udalosťami Ragnaröku.

## ''Grímnismál''
V ''Poetickej Edde'' báseň *[[Grímnismál]]*, boh Odin (nazývaný aj Grímnir) hovorí mladému Agnarrovi o Odinových spoločníkoch. Agnarr hovorí, že Odin kŕmi vlky, zatiaľ čo boh sám pije iba víno:

:Otec zabitých kŕmi Freki a Geri 
:na telách padlých;
:Avšak zbraniam milý Odin,    
:na víne jedine
:žiť bude naveky istotne.

## Zdroj

## Iné projekty

Kategória:Severská mytológia
Kategória:Mýtické dvojice
Stria (medicína)

**Stria** () je pomenovanie pre popraskanie kože pri nadmernom a rýchlom náraste. Strie sú bežné u športovcov, hlavne kulturistov, u ktorých je na bicepse pozdĺžne a často má ružovú farbu. Strie sa často tvoria v tehotenstve na bruchu. Je to popraskaná spodná časť kože - zamša. 

Kategória:Choroby kože
Kategória:Tehotenstvo
Kategória:E66 Tučnota - obezita
Kostol Zvestovania Panny Márie (Praha)

thumb|Kostol svätého Gabriela

**Kostol Zvestovania Panny Márie** (častejšie nazývaný **kostol svätého Gabriela**) v Holečkovej ulici v Prahe 5 je súčasťou zrušeného benediktínskeho opátstva, založeného v roku 1888 za podpory grófky Gabriely Sweerts-Šporkovej. Kostol bol dostavaný v roku 1891.

Kostol je vyzdobený maľbami tzv. beuronskej školy (v čele s Petrom Desideriom Lenzom) a latinskými citátmi z Písma. Vedľa oltára stoja sochy Panny Márie a archanjela Gabriela. Veža kostola meria 43 metrov a je zakončená ihlanovou strechou.

V roku 1919 odišli miestne benediktínky do Rakúska a kláštor i s kostolom predali československému ministerstvu pôšt a telekomunikácii s podmienkou, že kostol bude naďalej využívaný k bohoslužbám. V súčasnosti je vlastníkom komplexu Česká pošta.

## Literatúra
* *Beuronská umělecká škola v opatství sv. Gabriela v Praze* (*Die Beuroner Kunstschule in der Abtei Sankt Gabriel in Prag*), text Helena Čižinská, editor Karel Holub a Monica Šebová, preklad Magdalena Průdková, Ars Bohemica, Praha 1999

## Iné projekty

## Externé odkazy
* ''Kostol sv. Gabriela'' na stránkach smíchovskej farnosti 
* ''Kostol sv. Gabriela'' na Hrady.cz
* Virtuálna prehliadka ''opatstva sv. Gabriela'' 

## Pozri aj
* Zoznam pražských pamiatok

## Zdroj

Kategória:Kostoly v Prahe
Praha
Praha
Kategória:Kultúrne pamiatky v Prahe
Kategória:Architektúra z 1891
Chick Corea

**Armando Anthony „Chick“ Corea** (* 12. jún 1941, Chelsea, Massachusetts, USA – † 9. február 2021, Tampa Bay, Florida, USA) bol americký džezový klavirista a skladateľ, 27-násobný držiteľ hudobnej ceny Grammy.

Najviac sa preslávil v sedemdesiatych rokoch, kedy bol jedným z popredných džezrokových klaviristov. Spoločne s Milesom Davisom hral na legendárnej platni *[[Bitches Brew]] *. V sedemdesiatych rokoch založil skupinu *Return to Forever*. V osemdesiatych a deväťdesiatych rokoch sa zúčastnil viacerých nahrávacích a koncertných sessions, pri ktorých pomáhal rozvíjať veľa rôznych hudobných štýlov. Chick Corea bol tiež známy propagátor scientológie.

## Referencie

## Iné projekty

## Externé odkazy
* Oficiálna stránka

## Zdroj

Kategória:Džezoví hudobníci USA
Kategória:Džezoví klaviristi USA
Kategória:Hudobní skladatelia USA
Kategória:Skladatelia džezovej hudby
Kategória:Držitelia ceny Grammy
Kategória:Osobnosti z Massachusetts
Hvojtová

**Hvojtová** je krátky potok v Súľovských vrchoch na území okresu Žilina. Je to ľavostranný prítok Čierňanky a je tokom V. rádu. Preteká obcou Malá Čierna a na krátkom úseku mestom Rajec.

## Prameň
Pramení v Súľovských vrchoch na východných svahoch Dubice (), v nadmorskej výške približne  severne od obce Malá Čierna. 

## Opis toku
Od prameňa tečie juhovýchodným smerom, no po krátkom úseku sa stáča na juhozápad a tečie k obci. Na jej začiatku priberá pravostranný prítok z južných svahov Dubice, stáča sa na východ a opúšťa obec. Pokračuje oblúkom údolím popod *Petrovú* () a JJV smerom k Rajcu, na ktorého západnom okraji ústi do Čierňanky v nadmorskej výške asi .

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Súľovských vrchoch
Kategória:Vodné toky v Žilinskej kotline
Kategória:Vodné toky v okrese Žilina